laion/Wikipedia-Exotic huggingface dataset:
Paintings in Yellow

Paintings in Yellow (בעברית: צִיּוּרִים בְּצָהֹב) הוא אלבום האולפן הרביעי של הזמרת-יוצרת הגרמנייה סנדרה. הוא יצא לאור ב-26 במרץ 1990, בהוצאת חברת התקליטים וירג'ין רקורדס. מתוך האלבום יצאו שלושה סינגלים: "Hiroshima",‏ "(Life May Be) A Big Insanity", ו-"One More Night". האלבום הגיע למקום הרביעי במצעד האלבומים שבגרמניה. בפברואר 1990, הוציאה סנדרה את הסינגל המוביל מתוך האלבום "Hiroshima". השיר הפך ללהיט בין-לאומי, תוך שהגיע למקום הרביעי במצעד של גרמניה, ושווייץ. בנוסף לכך, "Hiroshima" דורג במקום השלושים-ושלושה ברשימת שירי השנה של גרמניה, ובמקום העשרים-ותשעה ברשימת שירי השנה של שווייץ. לאחר מכן, יצא השיר "(Life May Be) A Big Insanity", כסינגל השני מתוך האלבום. הוא זכה להצלחה נאה במדינות אירופה, ודורג במקום העשרים-ושבעה במצעד של גרמניה. לבסוף, יצא בספטמבר 1990, השיר "One More Night", כסינגל השלישי והאחרון מתוך האלבום. הוא זכה להצלחה מתונה בגרמניה. בשבוע יציאתו הצליח Paintings in Yellow להגיע למקום השמיני במצעד האלבומים שבשווייץ. מספר שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה בסך הכול. בשוודיה, הצליח האלבום להגיע למקום השלושים במצעד האלבומים של המדינה. בנוסף לכך, זכה האלבום להצלחה נאה באירופה, כאשר הגיע במצעד האלבומים של היבשת למקום השנים-עשר. בגרמניה זכה האלבום להצלחה חסרת תקדים כאשר קיבל את תואר הזהב על מכירות של למעלה מ-250,000 עותקים במדינה. האלבום דורג במקום החמישים ברשימת "100 אלבומי השנה של גרמניה", שפורסמה בשנת 1990. איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה. מידע על האלבום Paintings in Yellow באתר MusicBrainz האלבום Paintings in Yellow באתר Discogs Sandra - Paintings In Yellow, Discogs (באנגלית) Sandra - Hiroshima, Discogs (באנגלית) Sandra - (Life May Be) A Big Insanity, Discogs (באנגלית) Sandra - One More Night, Discogs (באנגלית) Offizielle Deutsche Charts - Offizielle Deutsche Charts, www.offiziellecharts.de Offizielle Deutsche Charts - Offizielle Deutsche Charts, www.offiziellecharts.de Sandra - swisscharts.com, swisscharts.com Offizielle Deutsche Charts - Offizielle Deutsche Charts, www.offiziellecharts.de Swiss Year-End Charts 1990 - swisscharts.com, www.swisscharts.com Offizielle Deutsche Charts - Offizielle Deutsche Charts, www.offiziellecharts.de Offizielle Deutsche Charts - Offizielle Deutsche Charts, www.offiziellecharts.de (בגרמנית) Die Offizielle Schweizer Hitparade und Music Community, hitparade.ch swedishcharts.com - Discography Sandra, swedishcharts.com "European Top 100 Albums" (PDF). Music & Media. Vol. 7 no. 19. Amsterdam. 1990-05-12. pp. VIII. Retrieved 2019-08-07. Offizielle Deutsche Charts - Offizielle Deutsche Charts, www.offiziellecharts.de (בגרמנית) Datenbank: BVMI, www.musikindustrie.de Offizielle Deutsche Charts - Offizielle Deutsche Charts, www.offiziellecharts.de InfoDisc : Les Certifications Officielles des Formats Longs ((33 T. / CD / Albums / Téléchargements depuis 1973, www.infodisc.fr
כביש 561

כביש 561 הוא כביש רוחב עתידי בישראל, המיועד לשמש את תושבי אזור השרון ואמור לחבר בין כביש 4 לכביש 2. בשלב הראשון על פי התכנון, הכביש ייסלל ממחלף גשר השלום בנתניה, עד מחלף אילנות העתידי בכביש 4. במסגרת הפרויקט יורחב הגשר ותורחב גם כן ההפרדה המפלסית מעל מסילת החוף העוברת בסמוך לתוואי הכביש העתידי. בשלב השני התכנון הוא להשלים את הקטע החסר בין כביש 4 לכביש 562. משרד התחבורה הקצה לפרויקט כ-350 מיליון שקלים, והוא נכלל בתוכנית החומש של חברת נתיבי ישראל. הפרויקט הוא שיתוף פעולה בין עיריית נתניה והמועצה המקומית אבן יהודה. אחת ממטרות הכביש היא לאפשר למועצה המקומית קדימה-צורן לפתח את אזור התעשייה אילנות, הנמצא בסמוך למיקום המחלף העתידי. במסגרת הפרויקט להקמת הכביש תוקם דרך נופית, תשודרג צומת הדסים ויוקם מסוף תחבורה ציבורית. עקב התכנון לפיו תוואי הכביש יעבור ביער אילנות, עתרו המועצה המקומית קדימה-צורן וחברת קק"ל לבית המשפט המחוזי כנגד ההחלטה לסלול את הכביש. לטענתם, הכביש נועד לעבור דרך שטחים בעלי ערך נופי וסביבתי חשוב, ביניהם יער אילנות, ולכן יפגע בטבע ובנוף. לבסוף הושגה בין הצדדים פשרה בה סוכם כי הכביש יעבור בשוליים הדרומיים של היער. בנוסף למאבק בנושא יער אילנות המתנגדים קראו גם להתנות את התוכנית בסלילת כביש 561 מזרח וכן הוספת כביש שיחבר את השכונות הדרומיות של קדימה-צורן ישירות לכביש 553 בטענה כי החיבור הנוכחי אינו עומד בגודש התנועה. באפריל 2018 החלו עבודות הסלילה של דרך האילנות, העתידה להתחבר אליו מכיוון צפון. ביולי 2019 דווח כי המקטע הראשון של הכביש אושר בוועדת התכנון המחוזית. באוקטובר 2022, הועבר תקציב של 40 מיליון ש"ח לסלילת הכביש. במרץ 2023, החלו העבודות להקמת הכביש. לירן טטרו, עוקף פקקים: תוכנית כביש 561 המחבר בין כביש החוף לכביש 4 הופקדה, ‏6 באוגוסט 2018 ברק גולן, מזרח נתניה: כביש 561 יוצא לדרך, ‏רשת מקומנים השרון מיטל לשם, הופקדה להתנגדויות תכנית כביש 561, באתר נתניהנט, ‏16 באפריל 2019 יואב איתיאל‏, 30 ק"מ בשעתיים: בקדימה-צורן דורשים פתרון לכביש הפקוק שמשמש את שכניהם, באתר וואלה, 20 בנובמבר 2019 בילי פרנקל, אושרה להפקדה תוכנית לבניית שכונה חדשה עם 3,500 דירות במזרח נתניה, באתר כלכליסט, 24 בדצמבר 2018 תוכנית המתאר - קדימה צורן צפריר רינת, כביש מאיים על עתידו של מוזיאון העצים של ישראל, באתר הארץ, 29 בנובמבר 2001 צפריר רינת, כדי שתושביה יעקפו פקקים, נתניה הכשירה דרך אל יער - שאינו בשטחה, באתר הארץ, 30 במאי 2018 גל ניסים, ‏פשרה על תוואי כביש 561: אבן יהודה הרוויחה, באתר גלובס, 9 בדצמבר 2001 יעל דראל‏, תושבי קדימה-צורן מתנגדים לתוכנית המתאר: "כלואים בכבישים", באתר וואלה, 25 באוקטובר 2017 נא להכיר דרך האילנות-גישה מהירה לכביש 4, באתר קריית השרון שלי, ‏13 באפריל 2018 פרויקט כביש 561 יוצא לדרך, באתר עיריית נתניה, ‏17 ביולי 2019 הועבר תקציב לפרויקט כביש 561, באתר נתניהנט, ‏26 באוקטובר 2022 כביש רוחב חדש בשרון, באתר GOV.IL, ‏9 במרץ 2023
צ'ייסר

האם התכוונתם ל... דרים צ'ייסר – חללית טויוטה צ'ייסר – מכונית משפחתית מתוצרת יצרנית הרכב היפנית טויוטה אשר יוצרה בין השנים 2001–1977 ביפן צ'ייסר (כלבה) – כלבה; בעל החיים בעל הזיכרון הנבדק הגדול ביותר איתי הרמן – חידונאי; מופיע בתפקיד "הצ'ייסר" בשעשועון "המרדף" כוס שוט – כוס המשמשת להגשת משקאות חריפים, אשר נהוג לקרוא לגרסה מוקטנת שלה "צֶ'יְיסֶר"
אהבתה המוזרה של מרתה אייברס

אהבתה המוזרה של מרתה אייברס (באנגלית: The Strange Love of Martha Ivers) הוא סרט דרמה אמריקאי מסוגת סרט אפל משנת 1946 בבימויו של לואיס מיילסטון, עם ברברה סטנוויק, ואן הפלין קירק דאגלאס וליזאבת סקוט בתפקידים הראשיים. בסרט מופיעה גם השחקנית ג'ודית אנדרסון שהתפרסמה במשחקה בסרט רבקה. התסריט מבוסס על הסיפור הקצר Love Lies Bleeding של ג'ון פטריק. זו הייתה הופעתו הראשונה של קירק דאגלס בקולנוע. המפרי בוגארט ולורן בקול שלמדה איתו באקדמיה האמריקאית לאמנויות הדרמה, המליצו עליו לפני המפיק האל ואליס. ג'ון פטריק היה מועמד לפרס אוסקר לסיפור הטוב ביותר (פרס שחולק עד 1956). שנת 1928 בעיירה אייברסטאון. מרתה אייברס בת 13 גרה אצל דודתה הקשוחה (ג'ודית אנדרסון) לאחר שאביה ואמה נפטרו. היא לא סובלת את דודתה ומחליטה לילה אחד לברוח עם חברה סם מסטרסון. הם עולים לרכבת אך מרתה נתפסת ומוחזרת לדודתה. בבית הדודה מתגורר המורה מר אוניל ובנו וולטר. בלילה חזר למקום סם דרך החלון. בחוץ יש סערת ברקים והפסקת חשמל. הדודה עולה בחושך לאור נרות והחתולה של מרתה עוקפת אותה היא חובטת בחתולה ובתגובה חובטת בה מרתה. הדודה נופלת, שוברת את מפרקתה ומתה. וולטר ואביו נוכחים ומר אוניל אומר שיגן עליה כל עוד ירוויח מזה. שנת 1946. וולטר אוניל (קירק דאגלס) הוא כעת תובע כללי באייברסטאון. מרתה אשתו (ברברה סטנוויק) ירשה את בית החרושת והרחיבה אותו והיא כעת האישה העשירה בעיירה. סם מסטרסון (ואן הפלין) הוא כעת מהמר נודד ללא כתובת קבועה. הוא מתגלגל במקרה לאייברסטאון לאחר שמכוניתו ניזוקה בתאונה. הוא משאיר את רכבו במוסך ומסתובב בעיר. שם הוא מוצא את טוני מרצ'ק (ליזאבת סקוט), אסירה משוחררת על תנאי. הוא מזמין להם חדרים סמוכים במלון ולמחרת היא נעצרת בגלל הפרת הסכם השחרור. סם מחליט לבקש את עזרתו של וולטר. וולטר מופתע לראות את סם כעבור 18 שנה. הוא חושב וסם הגיע לסחוט אותו ושולח בלשים להכות אותו כדי שיעזוב מהר את העיירה. סם מבקר בארכיון המשטרה ומסתבר לו כי אשמת הרצח הוטלה על עבריין שלא היה לו קשר לזה וכי המושבעים הושפעו מעדותיהם של מרתה ווולטר והנאשם הורשע ונתלה. כל זה מעיק על מצפונם של הזוג וולטר מוצא מפלט בשתיית אלכוהול. מרתה נפגשת עם סם ואהבתה ניצתת מחדש. היא לא אוהבת את וולטר ונישאה לו בגלל לחצו של אביו שאיים עליה. כעת היא רוצה את סם למרות שהוא דורש חצי מהונה. מצפונם של וולטר ומרתה מייסר אותם על שגרמו להוצאה להורג של חף מפשע. וולטר פונה לשתייה ובאחת הפעמים הוא מתגלגל במדרגות ונפגע ומרתה מבקשת מוולטר להרוג אותו אבל הוא מסרב ומגיש לו עזרה. לבסוף מרתה מבקשת לסיים את חייה. היא מתקרבת לוולטר, שולפת מכיסו את האקדח ויורה בעצמה מיד לאחר מכן יורה וולטר בעצמו. סם עוזב עם טוני את העיירה. מדיה וקבצים בנושא אהבתה המוזרה של מרתה אייברס בוויקישיתוף "אהבתה המוזרה של מרתה אייברס", במסד הנתונים הקולנועיים IMDb (באנגלית) "אהבתה המוזרה של מרתה אייברס", באתר נטפליקס "אהבתה המוזרה של מרתה אייברס", באתר AllMovie (באנגלית) "אהבתה המוזרה של מרתה אייברס", באתר Rotten Tomatoes (באנגלית) "אהבתה המוזרה של מרתה אייברס", תסריט הסרט באתר Scripts.com (באנגלית) "אהבתה המוזרה של מרתה אייברס", במסד הנתונים הקולנועיים KinoPoisk (ברוסית) קדימון לאהבתה המוזרה של מרתה אייברס, באתר יוטיוב אהבתה המוזרה של מרתה אייברס, באתר TCM
כוח קטלני (סדרת טלוויזיה)

כוח קטלני («Убойная сила») היא סדרת דרמה בלשית רוסית המבוססת על יצירותיו של אנדריי קיווינוב. שודרה בערוץ ORT כספין אוף לסדרה "רחובות הפנסים השבורים". בסך הכל, משנת 2000 עד 2005 יצאו 6 עונות (57 פרקים). שנת 1999, סנקט פטרבורג. העלילה מתמקדת בצוות המבצעי של מחלקת משטרת סנקט פטרבורג ובמחלק הרצח במטה. העונה הראשונה של הסדרה כוללת סיפור חקירה שמתפרס על פני תשעה פרקים. בעונות שלאחר מכן, ככלל, כל עונה היא סיפור בלשי נפרד. הדמויות הראשיות של הסדרה איגור פלאחוב וואסילי רוגוב הם שוטרים, הנאבקים בפשע המאורגן. הגיבורים עובדים בשכר פרוטה ומסכנים את חייהם. בעונה הראשונה הדמויות הראשיות הן שוטרי מחלקת המשטרה המחוזית. אנטולי דוקאליס, שלא מאבד קשר עם חבריו הוותיקים (גיבורי הסדרה "רחובות הפנסים השבורים", מועבר למחלקה של פלאחוב ורוגוב. החל מהעונה השנייה עובדי מחלקת המחוז פלאכוב, רוגוב ושישקין מועברים למטה המשטרה, תחת פיקוחו הישיר של הגנרל סן-סאניץ'. כאן מתפצלים דרכיהם של השוטרים דוקאליס, וולקוב, לרין וסולובץ והשירות משליך אותם למקומות שונים: לוס אנג'לס, צ'צ'ניה, קאן, דרום אפריקה ובכל מקום שהם מגיעים אליו הם מפגינים מקצועיות גבוהה, תושייה וחוש הומור, המאפשר להם בכבוד לצאת מהנסיונות הקשים ביותר. בעלילת הסדרה פרודיה נסתרת רבה, עם זיכרונות וציטוטים מסרטים וספרים מפורסמים (כמו "השמש הלבנה של המדבר", "קולומבו", "ייחוד הציד הלאומי", "מקום המפגש אינו ניתן לשינוי", "שודדים ישנים", יצירות שרלוק הולמס ורבים אחרים). קונסטנטין חבנסקי - סגן בכיר (מהעונה השנייה - קפטן) איגור סרגייביץ' פלאחוב (עונות 1–6) אנדריי פיודורצוב - סגן (מהעונה השנייה - סגן בכיר) וסילי איוואנוביץ' רוגוב (עונות 1–6) סרגיי סלין - הקפטן אנטולי ולנטינוביץ' דוקאליס (עונה 1) אלכסיי נילוב - קפטן אנדריי וסילייביץ' לרין (עונה 1) אלכסנדר פולובצב - רב-סרן אולג סולובץ (עונה 1) מיכאיל טרוכין - סגן בכיר ויאצ'סלב יורייביץ' וולקוב (עונה 1) יבגני לאונוב-גלאדישב - רב-סרן (מהעונה הרביעית - סגן אלוף) אנטולי פבלוביץ' שישקין (עונות 1–5) ויקטור קוסטצקי - אלוף אלכסנדר אלכסנדרוביץ' מקסימוב (סן-סאניץ') (עונות 1–6) סרגיי קושונין - רב-סרן מקסים פבלוביץ' ויריגין (עונות 2–6) יבגני גנלין - רב-סרן גאורגי מקסימוביץ' ליובימוב (עונות 2–6) אלכסנדר טיוטריומוב - סגן אלוף סרגיי ארקדייביץ' יגורוב (עונות 2–6) יורי גלצב - יורי, מומחה לרפואה משפטית (עונות 1–2) סמיון סטרוגאצ'וב - קפטן סמיון צ'רניגה, מומחה לרפואה משפטית (עונות 2–6) ויקטור סולוביוב - קפטן (מהעונה השנייה - רב-סרן) גריגורי סטרלצוב (עונות 2–6) ויקטור בייצ'קוב - אלברט פומרנצב, מודיע (עונות 1–6) מיכאיל פורצ'נקוב - סרן ניקיטה אנדרייביץ' אוברוב, שוטר מכס (עונה 6) סרגיי מורזין - בוריס קרבצ'נקו, חברו של פלאחוב (עונות 1–4) אולגה קלמיקובה - חמותו של רוגוב (עונות 1–6) ניקולאי לברוב - ציר האספה המחוקקת ארקדי ויקטורוביץ' בוגולפוב (עונה 1) איגור ליפנוב - סרגיי אנוקין (עונה 1)' סטניסלב סדלסקי - התובע אנטולי לבוביץ' (עונות 1, 3) ג'וליה רודינה - ילנה, ילדה פלקובה (עונות 2–3) יורי צורילו ארתור סמוליאנינוב אולג קוליקוביץ' "כוח קטלני", במסד הנתונים הקולנועיים IMDb (באנגלית) "כוח קטלני", במסד הנתונים הקולנועיים KinoPoisk (ברוסית)
מכירת ארץ מצרים לפרעה

מכירת ארץ מצרים לפרעה הוא סיפור המופיע בפרשת ויגש שבספר בראשית המתאר את מכירת ארץ מצרים מאנשי מצרים ליוסף כדי לקבל אוכל עקב הרעב כשהרווח הולך לפרעה. יוסף נמכר לישמעלים על ידי אחיו שמכרו אותו למצרים. בעקבות חלומות פרעה ופתרון יוסף, יוסף הציע לו לשמור תבואה בשנות השובע בשביל שנות הרעב, פרעה התפעל מהצעה, ומינה את יוסף למשנה למלך, והפקיד אותו על ביצוע משימת אגירת המזון. יוסף ביצע בהצלחה את המשימה ואגר אוצרות מזון רבים בשנות השובע, שאותם מכר לאחר מכן ליושבי מצרים בשנות הרעב. לאחר שתי שנות רעב נגמר לאנשי מצרים הכסף, אז נתנו ליוסף את המקנה, וכשגם זה נגמר הביאו את אדמת מצרים, וַיִּ֨קֶן יוֹסֵ֜ף אֶת־כׇּל־אַדְמַ֤ת מִצְרַ֙יִם֙ לְפַרְעֹ֔ה כִּֽי־מָכְר֤וּ מִצְרַ֙יִם֙ אִ֣ישׁ שָׂדֵ֔הוּ כִּֽי־חָזַ֥ק עֲלֵהֶ֖ם הָרָעָ֑ב וַתְּהִ֥י הָאָ֖רֶץ לְפַרְעֹֽה׃ — ספר בראשית, פרק מ"ז, פסוק כ' למעט את אדמת כוהני מצרים (כמרים, בלשון רש"י) שפרעה מחויב על פי החוקה המצרית לספק להם אוכל, קצבת לחם מסוימת כל יום. רַ֛ק אַדְמַ֥ת הַכֹּהֲנִ֖ים לֹ֣א קָנָ֑ה כִּי֩ חֹ֨ק לַכֹּהֲנִ֜ים מֵאֵ֣ת פַּרְעֹ֗ה וְאָֽכְל֤וּ אֶת־חֻקָּם֙ אֲשֶׁ֨ר נָתַ֤ן לָהֶם֙ פַּרְעֹ֔ה עַל־כֵּ֕ן לֹ֥א מָכְר֖וּ אֶת־אַדְמָתָֽם׃ — ספר בראשית, פרק מ"ז, פסוק כ"א בעקבות המכירה חייב יוסף את אנשי מצרים לתת חומש מתבואת אדמתם לאוצרות פרעה כאריסים. וְהָיָה֙ בַּתְּבוּאֹ֔ת וּנְתַתֶּ֥ם חֲמִישִׁ֖ית לְפַרְעֹ֑ה וְאַרְבַּ֣ע הַיָּדֹ֡ת יִהְיֶ֣ה לָכֶם֩ לְזֶ֨רַע הַשָּׂדֶ֧ה וּֽלְאׇכְלְכֶ֛ם וְלַאֲשֶׁ֥ר בְּבָתֵּיכֶ֖ם וְלֶאֱכֹ֥ל לְטַפְּכֶֽם׃ — ספר בראשית, פרק מ"ז, פסוק כ"ד בזמן כתיבת המקרא אנשי מצרים עדיין שלמו חומש לפרעה. וַיָּ֣שֶׂם אֹתָ֣הּ יוֹסֵ֡ף לְחֹק֩ עַד־הַיּ֨וֹם הַזֶּ֜ה עַל־אַדְמַ֥ת מִצְרַ֛יִם לְפַרְעֹ֖ה לַחֹ֑מֶשׁ רַ֞ק אַדְמַ֤ת הַכֹּֽהֲנִים֙ לְבַדָּ֔ם לֹ֥א הָיְתָ֖ה לְפַרְעֹֽה׃ — ספר בראשית, פרק מ"ז, פסוק כ"ו בשביל להוכיח את המכירה יוסף העביר את אנשי מצרים מעיר לעיר והושיב אנשי עיר אחת בחברתה ולהפך, לזיכרון שאין להם עוד חלק בארץ. וְאֶ֨ת־הָעָ֔ם הֶעֱבִ֥יר אֹת֖וֹ לֶעָרִ֑ים מִקְצֵ֥ה גְבוּל־מִצְרַ֖יִם וְעַד־קָצֵֽהוּ׃ — ספר בראשית, פרק מ"ז, פסוק כ"ב בתלמוד בבלי מסכת חולין כתוב שיוסף עשה את זה כדי להסיר חרפה מאחיו, שלא יקראו להם גולים אפילו שגלו מארץ ישראל למצרים. כיוצא בו (בראשית מז, כא) ואת העם העביר אותו לערים מאי נפקא מינה דלא ליקרו לאחיו גלוותא: — תלמוד בבלי, מסכת חולין, דף ס', עמוד ב' בראשית פרק מז על פי רש"י דף ס עמוד ב
להיות שמרן

להיות שמרן (במקור באנגלית: "How to Be a Conservative") הוא ספר שכתב הפילוסוף האנגלי רוג'ר סקרוטון ויצא לאור בשנת 2014, בו מתאר סקרוטון את האידאולוגיה השמרנית, התנגדותה לחומרנות ומתווכח כיצד ניתן ליישם אותה בנושאים עכשוויים מכריעים. בגרסה העברית של הספר קיימת הקדמה מאת הפוליטיקאי והסופר יאיר לפיד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פירוט על תוכן הספר. הפוליטיקאי הבריטי השמרן, ג'סי נורמן כתב במגזין הספקטייטור: "יש מדי פעם טעויות שגויות ומיני-טירוף מוזר, אך הספר מעניין ביותר, המכיל תובנות בנושאים מגוונים כמו אמנות בינלאומית, ניכור וטבע הצחוק". במגזין "סטנדפוינט", כתב הפוליטיקאי הבריטי השמרן, דייוויד וילטס, כי הספר "מעביר נטייה שמרנית עם קסם רב ובלימוד אימתני". וילטס כתב כי הספר מסביר היטב את "חשיבותם של מוסדות אוטונומיים - מה שאני מכנה 'שמרנות אזרחית'. אבל הוא למרבה ההפתעה לא מעוניין (לעסוק) בהיכן המסורת האדירה הזו מגיעה או איך היא משתנה לאורך הזמן. נראה שהוא מתייחס לזה כמתנה שמחה ואולי מקרית מההיסטוריה. כלומר, ההתייחסות שלו לתפקיד השמרנים היא פאסיבית מדי ולא מספיקה". העמוד הציבורי של הספר במהדורתו האנגלית Norman, Jesse (27 בספטמבר 2014). "Passion, authority and the odd mini-rant: Scruton's conservative vision". The Spectator. נבדק ב-27 במאי 2016. {{cite web}}: (עזרה) Willetts, David (בנובמבר 2014). "Squire Scruton and the Tory Disposition". Standpoint. נבדק ב-27 במאי 2016. {{cite web}}: (עזרה)
הכיכר לזכר קורבנות הנאציזם

הכיכר לזכר קורבנות הנאציזם (בגרמנית: Platz der Opfer des Nationalsozialismus) נמצאת ברחוב בריינר שבעיר העתיקה של מינכן, בין כיכר מקסימיליאן וכיכר אודיאון. הכיכר ממוקמת בפינת מפגש של שני רחובות מרכזיים של העיר, ואשר בפינה המנוגדת לה עמד בשנים 1933 ועד 1945, בית הסוהר ומפקדת הגסטאפו בעיר. קביעת שם הכיכר בשנת 1946 מיד לאחר סיום תקופת השלטון הנאצי, עורר תרעומת בקרב התושבים שאף הרסו את שלט הרחוב, וגרמו לכך ששלט חלופי לא הוצב. בשנת 2012 החליטה מועצת העיר על ביצוע שיפוץ ועיצוב מחדש של הכיכר כך שיהווה אתר זיכרון מכובד, ובשנת 2014 הושלם והכיכר המחודשת נחנכה. האנדרטה לקורבנות הנאציזם (Denkmal für die Opfer der NS-Gewaltherrschaft) המוצבת בכיכר בחלקה הסמוך לפינת הרחוב הסואן, נוצרה בשנת 1985 על ידי הפסל אנדראס זובק (Andreas Sobeck) אשר זכה בתחרות לעיצוב האנדרטה שנערכה על ידי עירית מינכן. האנדרטה מתנשאת לגובה של שישה מטרים. היא מורכבת מאסטלה העשויה בזלת ומעליה קוביית פלדה צבועה שחור, מסורגת, במבנה המזכיר תא כלא. בתוך קוביית הפלדה דולק לפיד של אש תמיד. האנדרטה הנוכחית החליפה אנדרטה זמנית מאבן גרניט שיצר הפסל קארל אופנרידר (Karl Oppenrieder) שהוצבה בכיכר בשנת 1962 ואשר הועברה להצגה בכיכר החירות (Platz der Freiheit). לאחר השיפוץ והעיצוב מחדש שנערך בכיכר והסתיים בשנת 2014 נוסף בצד האנדרטה גם לוח ברונזה באורך של 18 וחצי מטרים ובגובה של 1.30 מטר שעליו חרוטות המילים (בתרגום חופשי): "לזכר קורבנות העריצות הנציונל-סוציאליסטית". במרחק מה מן האנדרטה מוטבע בדשא שלט זיכרון נוסף עשוי אבן לזכר הנרצחים בני מינכן מן העם הצועני. מדיה וקבצים בנושא הכיכר לזכר קורבנות הנאציזם בוויקישיתוף הכיכר לזכר קורבנות הנאציזם, ברשת החברתית פייסבוק https://www.muenchen.de/sehenswuerdigkeiten/sehenswerte-plaetze/platz-der-opfer-des-nationalsozialismus#umbau
בן בכר

בן בכר (נולד ב-5 בינואר 1975) הוא במאי ותסריטאי קולנוע וטלוויזיה ישראלי. נולד בטבריה, לאב תא"ל ששירת בצבא הקבע. בגיל 14 עבר לתל אביב ולמד בתיכון חדש. שירת בצה"ל כצלם צבאי. לאחר שחרורו מהצבא, נרשם ללימודי קולנוע בקמרה אובסקורה, אך עזב לאחר חודשיים. חגי לוי שהיה המרצה שלו, הציע לו להשתתף בכתיבת סדרת הטלוויזיה "צוות 101". החל את דרכו כעורך וידאו וכתסריטאי בסדרות הטלוויזיה החבר'ה הטובים. ערך כתבות לחדשות 2. ביים פרומואים ופרסומות לאסם, ווינר, גולדסטאר ופריגת. לאחר שצילם פרומו עם דודו טופז לראשון בבידור, החל לעבוד במחלקת הפרומואים של קשת ולביים פרסומות. לאחר מכן החל לעבוד עם שלישיית מה קשור בסדרה "יורדים אל העם" ששודרה בימי שישי בערוץ 10. שיתוף פעולה זה המשיך כשצילם סדרת מערכונים לערב אדיר וכשביים את היכל התרבות והישראלים לרשת 13, ועם סגולה לשידורי קשת. החל מהעונה השנייה של ארץ נהדרת, החליף את יונתן גורפינקל, כבמאי הראשי של התכנית. בכר המשיך עד לעונה השמינית של התכנית. במסגרת הבימוי כתב והשפיע על השפה העיצובית של הסדרה לצד מולי שגב, דויד ליפשיץ ואסף שלמון. בכר ביים את הסדרה "זנזורי" בהשתתפות יובל סמו לyes, "חיים שלי" עם קובי מימון ואת "מלבי אקספרס" שכתב מיקי גבע. ב-2011 ביים את "טלוויזיה במיטבה" וב-2018 את "מדינת הגמדים". השתתף בצוות הבימוי של "2025". ביים את פתיחת גמר אירוויזיון 2019 בה נוחתת נטע ברזילי במטוס לתוך גני התערוכה. בנוסף לטלוויזיה, ביים ב-2008 את פסטיבל שירי הילדים וב-2016 ביים את הסרטים "הלהקה האחרונה בלבנון", ו"לשחרר את שולי", שכתבו ובו משחקים שלישיית מה קשור, כהמשך לסדרה "עם סגולה". לרגל יום העצמאות ה-72 של מדינת ישראל, ביים בכר קליפ של עומר אדם שיצא לכבוד טקס פרס ישראל, חידוש לשירה של הזמרת עופרה חזה, "תפילה". בכר אב לשניים ומתגורר בתל אביב. בעבר ניהל מערכות יחסים עם שרי גבעתי ודנה עדיני. היה בזוגיות עם מיטל דוהן במשך שלוש שנים. אחיה החורג של אורן זגמן. בן בכר, ברשת החברתית פייסבוק בן בכר, ברשת החברתית אינסטגרם בן בכר, במיזם "אישים" לתיעוד היצירה הישראלית בן בכר, במסד הנתונים הקולנועיים IMDb (באנגלית) בן בכר, באתר "אידיבי", מאגר הידע העברי לקולנוע ישראלי ועולמי בן בכר - פרסומות ופרומואים (אורכב 26.08.2018 בארכיון Wayback Machine) אלון הדר, תנו לו צ'אנס: ריאיון עם בן בכר, באתר nrg‏, 10 באפריל 2011 חגית גינזבורג‏, בן בכר, במאי "זנזורי": "יובל סמו גדול כמו אסי כהן", באתר וואלה, 8 ביוני 2012 ליאת רון, ‏"גם 'ארץ נהדרת' קיבלה ביקורות איומות בהתחלה", באתר גלובס, 1 בדצמבר 2017 ליאת רון, ‏"גם 'ארץ נהדרת' קיבלה ביקורות איומות בהתחלה", באתר גלובס, 1 בדצמבר 2017 מיוחד: הקליפ החדש והחגיגי של עומר אדם, באתר ‏מאקו‏, 29 באפריל 2020
The Black Mamba

The Black Mamba הוא המיני-אלבום הראשון של הראפרית האמריקאית רפסודי. האלבום יצא לאור ב-24 בפברואר 2012, על ידי חברת התקליטים ג'מלה רקורדס. האלבום The Black Mamba באתר ספוטיפיי האלבום The Black Mamba באתר טיידל
סלאוקוב

סלאוקוב או ברנא (בצ'כית: Slavkov u Brna, בגרמנית: Austerlitz, קרי אוסטרליץ) - עיירה הנמצאת מזרחית לברנו במחוז דרום מוראביה שבצ'כיה. בעיירה מתגוררים כ-7,000 תושבים, והיא ידועה משום שקרב אוסטרליץ נערך כמה קילומטרים מערבית לה. בראשית המאה ה-13 בנה המסדר הטבטוני מנזר במקום בו נמצא כיום ארמון אוסטרליץ. המנזר מוזכר לראשונה בתעודות משנת 1237. השם הגרמני "אוסטרליץ" מקורו כנראה בתעתיק שגוי של המילה הצ'כית novosedlice שמשמעה "בסיס חדש". לאחר ביטול המסדר הפך המנזר לאחוזה של אציל מקומי. בשנת 1509 רכשה משפחת האצולה קאוניץ' (Kaunitz) שליטה באזור ושלטה עליו במשך כ-400 שנה. ארמון אוסטרליץ בן 115 החדרים והגנים הצרפתיים תוכנן על ידי האדריכל האיטלקי דומניקו מארטינלי (Domenico Martinelli). בארמון זה נחתם הסכם הפסקת אש בין אוסטריה וצרפת לאחר קרב אוסטרליץ, ב-4 בדצמבר 1805. כנסיית התחייה של אדוננו שנבנתה בסגנון קלאסי בין השנים 1786–1789 על ידי האדריכל הוינאי יוהאן פרדינד הטזנדורף וון הוהנברג. כנסיית סנט אורבנוס שנבנתה בשנת 1712, ניזוקה בקרב אוסטרליץ ונבנתה מחדש בין 1858 - 1861. המוזיאון היהודי - שרידי בית הכנסת שנבנה בשנת 1858 והמהווה שריד יחידי לגטו העיירה. בסמוך לו נמצא בית קברות יהודי. קרב אוסטרליץ נערך מספר קילומטרים מערבית לעיירה. במקום בו עמדה מפקדתו של נפוליון ניצב עמוד גרניט, וכן במקום מספר קברי אחים של חייליו. אנדרטת השלום (mohyla míru) הניצבת על גבעת פרייס תוכננה על ידי יוזף פאנטה בין 1910–1912 ונבנתה לאחר מלחמת העולם הראשונה, בשנת 1923. גובה האנדרטה 26 מטרים ובה ארבעה פסלים המייצגים את צרפת, אוסטריה, רוסיה ומוראביה. במקום "הכרמים הישנים" (staré vinohrady) בו נערכו חלק מהקרבות בין החיילים הצרפתיים לרוסיים נמצאת כיום אנדרטת שלושת הקיסרים. גבעת סנטון (יום ציון 200 שנה לקרב) אנדרטת השלום אנדרטת השלום אנדרטת השלום (מבט מבפנים) אנדרטת שלושת הקיסרים ארמון אוסטרליץ בערב. שם העיירה והניצחון הצרפתי מונצחים בתחנת הרכבת גאר ד'אוסטרליץ שבפריז ורציף אוסטרליץ על גדת נהר הסן. אתר האינטרנט הרשמי של סלאוקוב מידע על סלאוקוב אתר הכולל תמונות של העיירה אתר רשמי של טירת אוסטרליץ העיירה באנציקלופדיה היהודית סלאוקוב או ברנא (צ'כיה), דף שער בספרייה הלאומית
Crown

Crown הוא המיני-אלבום השלישי של הראפרית האמריקאית רפסודי. האלבום יצא לאור ב-16 בנובמבר 2016, על ידי חברת התקליטים ג'מלה רקורדס. Rapsody (2) - Crown, Discogs (באנגלית)
לויס ליין (סמולוויל)

לויס ליין (באנגלית: Lois Lane) היא דמות בדיונית בשבע העונות האחרונות של "סמולוויל". דמותה מבוססת על לויס ליין, דמות שנכתבה במקור לקומיקס סופרמן ועובדה מאז מספר פעמים לסרטי קולנוע ולסדרות טלוויזיה בגרסאות אנימציה ולייב אקשן. לויס ליין מצטרפת לסדרה כדמות משנית בפרק הראשון של העונה הרביעית. היא הופכת לדמות ראשית בפרק הראשון של העונה התשיעית. הדמות מופיעה ב-102 פרקים בסדרה וגם בחוברות קומיקס הממשיכות את עלילת הסדרה. לויס היא עצמאית, סקרנית, חרוצה, ישירה ואמיצה. מגוננת על חבריה ועל משפחתה. לא מסתדרת במסגרות לימודיות, נכשלה בבית הספר התיכון וסולקה מהאוניברסיטה. אבל בכל זאת הצליחה להפוך להיות עיתונאית חשובה ומשפיעה את הדמות גילמה השחקנית אריקה דוראנס. היא הייתה מועמדת שלוש פעמים לפרס סאטורן ופעם אחת לפרסי בחירת הנוער על תפקידה בסדרה כלויס ליין. לויס ליין היא עיתונאית. בעונה הרביעית היא עבדה ליום אחד בעיתון "הלפיד" ב"תיכון סמולוויל" שם למדה חודש בכיתה י"ב. בעונה השישית התחילה לעבוד בעיתון "אינקוויזיטור". בעונה השביעית היא התפטרה מעיתון "אינקוויזיטור" והתחילה לעבוד בעיתון "הדיילי פלאנט" (אנ'). חוות קנט – התארחה לתקופות ארוכות בבית קנט. מרתה וג'ונתן קנט אהבו אותה כבת והיא אהבה אותם כהורים. טאלון – התגוררה בשכירות בדירה הקטנה שמעל לבית הקפה. דירה – בעונה העשירית, לויס וקלארק עוברים יחד מסמולוויל למטרופוליס לבניין בקרבת "הדיילי פלאנט", מקום עבודתם המשותף. (Superman and Lois Lane) סמולוויל עונה 11 והמיני-סדרות רשימת הזכיות והמועמדויות של אריקה דוראנס, במסד הנתונים הקולנועיים IMDb (באנגלית) גם לאנה לאנג התגוררה בדירה לפניה, וקאט גראנט (אנ') עברה אליה בשבועות שלויס נעדרה בגלל המסע לעתיד.
Return of the B-Girl

Return of the B-Girl הוא מיקסטייפ הבכורה של הראפרית האמריקאית רפסודי. האלבום יצא לאור ב-7 בדצמבר 2010, על ידי חברת התקליטים ג'מלה רקורדס. מידע על האלבום Return of the B-Girl באתר MusicBrainz Official Tickets and Your Source for Live Entertainment | AXS.com, www.examiner.com (באנגלית)